ຍີ່ປຸ່ນແຕ່ງຕັ້ງ ລັດຖະມົນຕີ ຕ່າງປະເທດຄົນໃໝ່
ທ່ານ Takeaki Matsumoto ທາຍາດມື້ລາງ ນາຍົກລັດຖະມຸນຕີຍີ່ປຸ່ນ ຖືກແຕ່ງຕັ້ງ ເປັນລັດຖະມົນຕີ ຕ່າງປະເທດຄົນໃໝ່.
ທາຍາດຂອງມື້ລາງນາຍົກລັດຖະມົນຕີຄົນທໍາອິດຂອງຍີ່ປຸ່ນ ໄດ້ຖືກແຕ່ງຕັ້ງໃຫ້ເປັນລັດຖະ ມົນຕີການຕ່າງປະເທດຄົນໃໝ່ຂອງຍີ່ປຸ່ນ ທ່ານ Yuko Edano ຫົວໜ້າຫ້ອງການຄນະນະລັດຖະບານຍີ່ປຸ່ນກ່າວຕໍ່ບັນດານັກຂ່າວ ໃນວັນພຸດມື້ນີ້ວ່າ ນາຍົກລັດຖະມົນຕີ Naoto Kan ໄດ້ເລື່ອນຊັ້ນທ່ານ Takeaki Mat- sumoto ຈາກຕໍາແໜ່ງຮອງລັດຖະມົນຕີຕ່າງປະເທດ ຂຶ້ນມາແທນທ່ານ Seiji Maehara ທີ່ໄດ້ລາອອກໃນວັນອາທິດແລ້ວນີ້ ຫລັງຈາກຍອມຮັບວ່າ ທ່ານໄດ້ຮັບເງິນບໍລິຈາກດ້ານ ການເມືອງທີ່ຜິດກົດໝາຍຈໍານວນ 3 ພັນໂດລາ ຈາກຊາວຕ່າງປະເທດຄົນນຶ່ງ ບໍ່ແມ່ນ 610 ໂດລາ ຕາມທີ່ມີໃນລາຍງານຂ່າວກ່ອນໜ້ານີ້ ທ່ານ Matsumoto ຊຶ່ງເປັນເຫລນຂອງມື້ລາງທ່ານ Hirofumi Ito ທີ່ໄດ້ເປັນນາຍົກລັດ ຖະມຸນຕີຄົນທໍາອິດຂອງຍີ່ປຸ່ນໃນປີ 1885 ເປັນອະດີດນາຍທະນາຄານ ແລະເວລານີ້ກໍາ ລັງເປັນຜູ້ແທນລາດສະດອນ ເຂົ້າຮັບຕຳແໜ່ງເປັນສະໄໝທີ 4 ໃນສະພາຕໍ່າຂອງຍີ່ປຸ່ນ ທ່ານເປັນຜູ້ຮັບຊ່ວງຕໍ່ ບັນຫາທ້າທາຍຕ່າງໆທາງການທູດມາຈຳນວນນຶ່ງ ຮວມທັງບັນ ຫາຂັດແຍ້ງດ້ານເຂດນໍ້າແດນດິນ ທີ່ຂົມຂື່ນກັບຈີນແລະຣັດເຊຍ